b"\n_START_ARTICLE_\nEhrana.si\n_START_SECTION_\nZgodovina portala\n_START_PARAGRAPH_\nPortal ehrana.si so leta 2011 ustanovili Borut Markelj, \xc5\xbdiga Lesjak in Jernej Jane\xc5\xbei\xc4\x8d (podjetje Trilogic d.o.o.). Portal ehrana.si je vse od takrat ostal najve\xc4\x8dji in vodilni portal za naro\xc4\x8danje hrane na dom preko spleta v Sloveniji. Restavracije preko ehrana.si vsak dan prjemejo naro\xc4\x8dila s skupno ve\xc4\x8d kot 10.000 obroki, \xc5\xa1tevilo registriranih uporabnikov pa je preseglo 160.000._NEWLINE_Storitev ehrana Live, zagnana leta 2017, uporabnikom omogo\xc4\x8da spletno naro\xc4\x8danje iz restavracij v Ljubljani, ki pred tem svoje dostave niso ponujale. Poleg tega podpira spletna pla\xc4\x8dila ter sledenje naro\xc4\x8dilu v \xc5\xbeivo na zemljevidu. Ehrana Live za dostavo uporablja floto dostavljavcev na obi\xc4\x8dajnih in elektri\xc4\x8dnih kolesih. Z letom 2018 je ehrana Live kot prva storitev v Sloveniji pri\xc4\x8dela z dostavo iz restavracij s hitro prehrano McDonald's. Leta 2019 je dostavo z ehrana Live pridobila tudi veriga Subway Slovenija._NEWLINE_Storitev ehrana Live se septembra 2019 \xc5\xa1iri tudi v Maribor, kjer ehrana.si sicer \xc5\xbee vrsto let omogo\xc4\x8da spletno naro\xc4\x8danje v lokalnih restavracijah.\n_START_SECTION_\nPoslovanje\n_START_PARAGRAPH_\nDejavnost portala ehrana.si se deli na dva komplementarna segmenta. Znotraj prvega segmenta restavracijam omogo\xc4\x8da posredovanje spletnih naro\xc4\x8dil, jim nudi dodaten prodajni kanal in omogo\xc4\x8da integracijo naprednega sistema za sprejemanje naro\xc4\x8dil v restavraciji._NEWLINE_V okviru drugega segmenta restavracijam nudi celovito logisti\xc4\x8dno re\xc5\xa1itev za dostavo. Za namene upravljanja z dostavljavci in naro\xc4\x8dili je ehrana.si znotraj podjetja razvila logisti\xc4\x8dno re\xc5\xa1itev imenovano Alpaca Fleet. Alpacin algoritem avtomatsko in optimalno razporeja dostavljalce in predvideva nadaljnja naro\xc4\x8dila. Algoritem pomembno prispeva k nizkemu dostavnem \xc4\x8dasu, ki na primeru storitve ehrana Live v 90% primerih zna\xc5\xa1a manj kot 30 minut."